ออกกำลังกาย
หรืออีกชื่อคือ canalith repositioning procedure โดย Epley maneuver จะช่วยคืนความสมดุลย์ให้กลไกในหูชั้นใน เพราะทำให้หินปูนใน vestibular organs (อวัยวะการทรงตัว) กลับเข้าที่ ปกติหินปูนอาจไปติดในหูชั้นในได้ จนทำให้เกิดอาการวิงเวียน คุณทำวิธีนี้ได้เองที่บ้าน แต่ก็ควรผ่านการอบรมแนะนำจากคุณหมอหรือผู้เชี่ยวชาญก่อน เพราะต้องทำเร็วๆ และถูกท่า ในบรรดาคนที่มีอาการบ้านหมุน Epley maneuver นี้ได้ผลถึง 90% เลยทีเดียว ตอนแรกอาจทำแล้วบ้านหมุนหนักกว่าเดิมบ้าง เพราะงั้นควรมีเพื่อนหรือครอบครัวคอยช่วยเหลืออยู่ใกล้ๆ หัวจะได้ลงถูกจุดทุกครั้ง ขั้นตอนของการทำ Epley maneuver ก็คือ  นั่งบนเตียง เอาหมอนวางข้างหลัง พอนอนหงายลงมา (ในขั้นตอนหลังๆ) หมอนจะได้รองรับใต้ไหล่พอดี หันหน้าไปทางขวา 45° นอนหงายลงไปเร็วๆ ให้ไหล่อยู่บนหมอน หัวจะอยู่ต่ำกว่าไหล่ โดยที่ยังมองไปทางขวา 45° ให้ค้างท่านี้ไว้ 30 วินาทีด้วยกัน พอผ่านไป 30 วินาที ให้หันหน้าไปทางซ้าย 90° ระหว่างนี้อย่ายกหัวขึ้นมา แล้วทำท่านี้ค้างไว้ 30 วินาที หมุนทั้งตัวและหัวไปทางซ้ายอีก 90° แล้วค้างไว้ 30 วินาที ถึงตอนนี้ ท่าปัจจุบันของคุณคือนอนตะแคงซ้าย หัวยังอยู่ต่ำกว่าระดับไหล่ บริหารซ้ำตามนี้วันละ 3 ครั้งเพื่อให้ได้ผลดีที่สุด หรืออีกชื่อคือ Foster maneuver เป็นอีกท่าบริหารที่ดีมีประโยชน์ ต่างกับ Epley maneuver ตรงที่ไม่ต้องมีคนช่วยเซฟ มีงานวิจัยหนึ่งที่ชี้ว่าใครบ้านหมุนแล้วบริหารทั้ง 2 ท่านี้จะอาการดีขึ้น แต่ท่าบริหารท่า Half Somersault อย่างเดียวก็วิงเวียนน้อยลง ไม่ค่อยเกิดอาการแทรกซ้อน ต้องบริหารซ้ำหลายครั้งหน่อยถึงจะเห็นผล ตามขั้นตอนดังต่อไปนี้  คุกเข่าแล้วเงยหน้ามองเพดาน 2 - 3 วินาที ก้มหัวแตะพื้น เก็บคางชิดอก กดหัวไปทางเข่า รอจนอาการบ้านหมุนดีขึ้น (ประมาณ 30 วินาที) หันหน้าไปทางหูข้างที่มีอาการ (เช่น ถ้าวิงเวียนด้านซ้าย ให้หันหน้าไปทางข้อศอกซ้าย) แล้วค้างไว้ท่านี้ 30 วินาที จากนั้นเงยหน้าขึ้น ให้อยู่ระนาบเดียวกับแผ่นหลัง ตอนที่ยังคุกเข่ายันพื้นอยู่ ให้กระดูกสันหลังเหยียดตรง เอียงหัวทำมุม 45° ค้างไว้ท่านี้ 30 วินาที ยกหัวและหลังให้กลับมาตั้งตรงอีกครั้ง แต่ยังเอียงหน้าไปทางไหล่ข้างที่บริหาร ไม่ต้องรีบ ค่อยๆ ยืนขึ้นมา พัก 15 นาทีแล้วค่อยทำซ้ำรอบ 2 หรือบริหารที่อีกข้าง เป็นการบริหารที่ต้องใช้หัวและกล้ามเนื้อส่วนต่างๆ ของคอ จะทำที่บ้านเองโดยไม่ต้องมีคุณหมอดูแลก็ได้ การขยับหัวซ้ำๆ ในท่านี้ จะช่วยปรับตัวรับกับอาการบ้านหมุน โดยทำให้หินปูนในอวัยวะการทรงตัวของหูชั้นในกลับเข้าที่  เริ่มจากนั่งตัวตรง แล้วนอนตะแคงอย่างรวดเร็ว โดยที่หันหน้าชี้จมูกขึ้นทำมุม 45° ค้างไว้ท่านี้ประมาณ 30 วินาที (หรือจนกว่าจะหายบ้านหมุน) แล้วค่อยกลับมานั่งตัวตรง บริหารซ้ำกับอีกข้าง ท่าบริหารนี้จะเห็นผลดีที่สุด ถ้าทำซ้ำหลายๆ ครั้ง อย่างน้อยก็วันละ 2 ครั้ง เวลาเราหันหน้าหรือขยับหัวไปมาแล้วยังทรงตัวได้ ก็เพราะกล้ามเนื้อตากับหูชั้นในทำงานสัมพันธ์กันนี่แหละ แต่ถ้าหินปูนในหูชั้นในไปอยู่ผิดที่ ก็จะทำให้รู้สึกเหมือนเรากำลังเคลื่อนไหว ทั้งที่จริงๆ อยู่เฉยๆ ดวงตาก็เลยเคลื่อนไหวผิดตามไป เหมือนบ้านหมุนติ้วๆ ถึงได้สำคัญมากว่าคุณต้องเสริมสร้างความแข็งแรงให้กล้ามเนื้อดวงตา นานๆ ไปจะช่วยลดความไวของช่องหูชั้นใน ไม่บ้านหมุนรุนแรงหรือบ่อยๆ ตื่นนอนเมื่อไหร่ให้เอามือข้างหนึ่งปิดตาข้างหนึ่งสัก 20 วินาที ส่วนตาอีกข้างฝึกโฟกัส มองออกไปไกลๆ จากนั้นสลับไปปิดตาอีกข้าง แล้วบริหารดวงตาซ้ำเหมือนข้างที่ผ่านมา ให้ทำแบบนี้ทุกเช้า วันละ 10 ครั้ง จ้องไปที่จุดเดียวนิ่งๆ จะช่วยให้หายบ้านหมุนได้ แถมยังช่วยให้สายตาดีขึ้น มองเห็นชัดขึ้น ฝึกการโฟกัสอยู่ที่จุดเดียวตอนหันหน้าหรือหัวหมุน พวกนักเต้นที่ต้องหมุนตัวเยอะๆ จะต้องฝึก "spot" หรือโฟกัสสายตาไปที่จุดเดียวแบบนี้ ทั้งๆ ที่หมุนตัวเต้นไปเรื่อยๆ ก็จะทำให้เต้นหรือหมุนตัวได้แบบไม่เวียนหัว เป็นหลักการที่คุณก็เอามาใช้ได้เช่นกัน พยายามมองตรงไปที่จุดเดียวตรงหน้าระหว่างเกิดอาการบ้านหมุน แล้วเดี๋ยวจะรู้สึกดีขึ้นเอง วิธีฝึกโฟกัสที่จุดเดียวก็คือ  ตามองตรงไปข้างหน้า เพ่งสมาธิไปที่อะไรสักอย่าง (สี่เหลี่ยมเล็กๆ สีเดียว หรือปุ่มอะไรสักปุ่ม) โดยรักษาระดับสายตาไว้ตรงหน้า หันหน้าไปมา โดยที่สายตายังคงจับจ้องอยู่ที่จุดเดิม ค่อยๆ หันหน้าไปมาเร็วขึ้นเรื่อยๆ พยายามรักษาโฟกัสให้ภาพชัด ไม่ใช่หันหน้ารัวๆ แต่ภาพเบลอ ถ้าเริ่มเวียนหัวก็ให้หันหน้าช้าลง หันหน้าไปมาแบบนี้ประมาณ 1 นาที ให้เวลาสมองได้ปรับตัวหน่อย ฝึกแบบนี้ไปเรื่อยๆ จนทำได้ 3 - 5 ครั้งต่อวัน ก่อนหน้านั้นอาจจะทำไม่ได้ขนาดนั้น ก็ต้องค่อยๆ ฝึกและปรับตัวไป จะฝึกแบบพยักหน้าขึ้นลง หรือขยับไปทิศทางอื่นด้วยก็ได้ นั่งตัวตรงที่เก้าอี้ ก้มหน้าให้คางชิดอกแล้วเริ่มหมุนคอตามเข็มนาฬิกา ช้าๆ แต่แข็งแรงมั่นคง ทำ 3 ครั้งด้วยกัน เพื่อคลายกล้ามเนื้อที่ตึงเกร็ง บรรเทาอาการบ้านหมุน ทำซ้ำ 3 ครั้งในทิศทางตรงกันข้าม คือทวนเข็มนาฬิกา หยุดพักสัก 45 วินาทีทุกครั้งที่จะหมุนเปลี่ยนทิศทาง เสร็จแล้วหันหน้าไปมาโดยที่ต้านกับแรงของมือข้างเดียวกัน เพื่อยืดเหยียดกล้ามเนื้อคอ
ทำ Epley maneuver. ทำ Half Somersault maneuver. ทำ Brandt Daroff regimen. ลอง "ปิดตา" บริหารทุกเช้า. ฝึกโฟกัสที่จุดเดียว. หมุนคอตามปกติ.
https://www.wikihow.com/Cure-Vertigo-at-Home
Doing Exercises